jkorsvik/nowiki_second_scrape_merged huggingface dataset:
Caleta

Caleta er en slekt av dagsommerfugler som tilhører undergrupper blåvinger i den store familie glansvinger (Lycaenidae).


== Utseende ==
Små til middelsstore (vingespenn 25-30 millimeter) blåvinger. Oversiden er mørkbrun med en hvit skråstripe. Undersiden er hvit med mørkbrune til svarte tegninger.
Bakvingene har gjerne et par hårfine, bøyelige stjerter.


== Levevis ==
Larvene lever gjerne på planteslekten Zizyphus (trollheggfamilien).


== Utbredelse ==
Slekten er utbredt i Sørøst-Asia, fra India i vest til Ny-Guinea i øst.


== Systematisk inndeling ==

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
slekten Caleta Frühstorfer, 1922
Caleta argola (Hewitson), [1876].
Caleta caleta (Hewitson), [1876].
Caleta celebensis (Staudinger), 1889.
Caleta decidia (Hewitson), [1876].
Caleta elna (Hewitson), [1876].
Caleta manovus (Fruhstorfer), 1918.
Caleta mindarus (C. & R. Felder), [1865].
Caleta rhode (Hopffer), 1871.
Caleta roxus (Godart), [1824]


== Eksterne lenker ==
(en) Caleta i Encyclopedia of Life 
(en) Caleta i Global Biodiversity Information Facility 
(en) Caleta hos NCBI 
(en) Kategori:Caleta – bilder, video eller lyd på Wikimedia Commons 
Caleta – detaljert informasjon på Wikispecies 
Brower, Andrew V. Z. 2007. Caleta i The Tree of Life Web Project, [http://tolweb.org/ http://tolweb.org
www.funet.fi – Caleta
Elisabeth Løland

Elisabeth Løland (født Morfjord den 4. september 1984 i Fetsund) er en norsk politiker (KrF). I perioden 2019 - 2021 var hun politisk rådgiver for barne- og familieminister Kjell Ingolf Ropstad. Hun var leder i KrFU 2010-2013. 
Etter valget var hun først kommunikasjonssjef og senere assisterende generalsekretær ved partiets landskontor.
Løland ble valgt til sentralstyremedlem i KrF fra landsmøtet 2013. Hun har vært fylkestingsrepresentant for KrF i Østfold (2007–2011) og leder i Østfold KrFU. 
Hun gikk på Tomb videregående skole og har blant annet studert russisk ved Universitetet i Oslo.


== Referanser ==


== Eksterne lenker ==
(en) Elisabeth Løland – kategori av bilder, video eller lyd på Commons 
(no) Elisabeth Løland hos Stortinget 
(no) Elisabeth Løland hos Norsk senter for forskningsdata
Den internasjonale Helsingforsføderasjonen

Den internasjonale Helsingforsføderasjonen var en ikke-statlig sammenslutning av 46 menneskerettighetsgrupper med «Helsingsingforskomité» i navnet, med formål å overvåke etterlevelsen av menneskerettighetsbestemmelsene i Helsingfors-erklæringen.
I 1989 ble Den internasjonale Helsingforsføderasjonen tildelt Den europeiske menneskerettighetsprisen sammen med Lech Wałęsa.
Sammenslutningen ble etablert i 1982 og hadde sitt sekretariat i Wien i Østerrike. De originale medlemmene var de uavhengige helsingforskomiteene i Belgia, Canada, Frankrike, Nederland, Norge, Sverige, USA og Østerrike. Sammenslutningen ble slått konkurs og nedlagt i 2008 etter et alvorlig underslag.


== Se også ==
Den norske Helsingforskomité


== Referanser ==
Psychonotis

Psychonotis er en slekt av dagsommerfugler som tilhører undergrupper blåvinger i den store familien glansvinger (Lycaenidae).   


== Utseende ==
Middelsstore blåvinger (vingespenn 25-30 millimeter) uten stjerter på bakvingene. På oversiden er hannene blå med svarte ytterkanter, hunnene er svarte med et hvitt skråbånd. På undersiden har begge kjønn et bredt, hvitt felt i midten av vingene, kantene er mørkbrune, langs framkanten av forvingen med en stripe av grønnglinsende skjell og langs ytterkanten av bakvingen med et blått siksak-tverrbånd.


== Levevis ==
Larvene lever på planter i slekten Alphitonia.


== Utbredelse ==
Slekten er utbredt i Ny-Guinea og Australia med omkringliggende øyer.


== Systematisk inndeling ==

Artene ble før plassert i slekten Thysonotis (et synonym for Danis).

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
slekten Psychonotis Toxopeus, 1930
Psychonotis brownii (Druce & Bethune-Baker, 1893)
Psychonotis caelius (C. & R. Felder, 1860) – Ny-Guinea og Australia
Psychonotis hebes (Druce, 1904) – Ny-Guinea
Psychonotis hymetus
Psychonotis kruera (Druce, 1891)
Psychonotis melane (Joicey & Talbot, 1916)
Psychonotis piepersii
Psychonotis purpurea (Druce, [1903]) – Ny-Caledonia


== Kilder ==
Nettside om Psychonotis caelius


== Eksterne lenker ==
(en) Psychonotis i Encyclopedia of Life 
(en) Psychonotis i Global Biodiversity Information Facility 
(en) Psychonotis hos NCBI 
(en) Kategori:Psychonotis – bilder, video eller lyd på Wikimedia Commons 
Psychonotis – detaljert informasjon på Wikispecies 
Brower, Andrew V. Z. 2007. Psychonotis i The Tree of Life Web Project, [http://tolweb.org/ http://tolweb.org
www.funet.fi – Psychonotis
Gjeldsrevisjon

Gjeldsrevisjon er en gjennomgang av utestående gjeld eller lån, og begrepet brukes primært om gjeld mellom stater.


== FNs uttalelser om gjeldsrevisjoner ==
I en rapport fra FNs spesialrapportør for gjeld og menneskerettigheter til FNs menneskerettighetsråd i 2009, blir nasjonale gjeldsrevisjoner fremhevvet som mulige redskap for å danne et grunnlag for analyser av staters gjeld, for eksempel på hvordan gjeldsbetalinger påvirker menneskerettighetene i det aktuelle land. Norge var ett av landene som ble særlig fremhevet i rapporten, på grunn av Norges sletting av fem utviklingslands gjeld til Norge i 2006.


== Hensikten med gjeldsrevisjoner ==
Forskjellige regjeringer, parlamenter og sivilsamfunnsgrupper i en rekke land har gjennomført gjeldsrevisjoner. Formålet med revisjonene har blant annet vært å fastslå de opprinnelige vilkårene for lånene, hvor mye renter som har blitt betalt, hva lånet har blitt brukt til, hvem som lånte pengene og i hvilket navn, samt utlåners rolle og identitet. Etter en gjennomgang av lånene kan den ene parten selv vurdere lånets legitimitet og betalbarhet. En gjeldsrevisjonen kan brukes til å finne argumenter for unilateral betalingsnekt eller gjeldsslette, eventuelt det motsatte.


== Norges gjeldsrevisjon ==
Stoltenberg 2-regjeringen har, som det første statlige kreditor, tatt initiativ til en gjeldsrevisjon. Dette ble varslet i den andre Soria Moria-erklæringen, og arbeidet ble satt igang i august 2012 . Arbeidet ble satt ut på anbud, og konsulentfirmaet Deloitte vant anbudet. Syv lands gjeld til Norge skal gjennomgås; Zimbabwe, Myanmar, Sudan, Somalia, Pakistan, Indonesia og Egypt. Totalt er det snakk om lån på ca 1 milliard norske kroner.
Den 15. august 2013 ble rapporten fra gjeldsrevisjonen presentert. Det konkluderes med at lånene Norge har utstedt i stor grad oppfyller de krav som fantes da lånene ble gitt, samtidig som det pekes på svakheter ved flere av lånene. Regjeringen sier at de vil se nærmere på de svakheter som rapporten presenterer.


== Ecuadors gjeldsrevisjon ==
I 2007 var Ecuador det første landet som lanserte en gjeldsrevisjon utført av en statsmyndighet. En kommisjon av eksperter med forskjellig bakgrunn ble nedsatt for å vurdere juridiske, finansielle, sosiale og miljømessige aspekter ved Ecuadors lån. Etter ett års virksomhet konkluderte kommisjonen med å anbefale Ecuadors president Rafael Correa å nekte å betale nesten 40 prosent av Ecuadors samlede utenlandsgjeld, en samlet sum på rundt 10 milliarder dollar.


== Hellas' gjeldsrevisjon ==
I mars i 2011 gikk mer enn 200 fremtredende greske og internasjonale økonomer, aktivister, akademikere og parlamentarikere ut og krevde en revisjon av Hellas gjeld.


== Se også ==
Gjeldsslette
SLUG
Utviklingshjelp
Skipseksportkampanjen


== Referanser ==
Monodontides

Monodontides er en slekt av dagsommerfugler som tilhører undergrupper blåvinger i den store familie glansvinger (Lycaenidae).


== Utseende ==
Middelsstore blåvinger. Hannenes overside er blåfiolett, litt gjennomskinnelig. Undersiden er lysgrå med mørkere grå flekker.


== Utbredelse ==
Slekten er utbredt i Sørøst-Asia.


== Systematisk inndeling ==

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
slekten Monodontides Toxopeus, 1927
Monodontides apona (Frühstorfer, 1910)
Monodontides argioloides (Rothschild, 1916)
Monodontides cara (de Nicéville, 1898)
Monodontides chapmani Cassidy, 2003
Monodontides hondai Eliot & Kawazoé, 1983
Monodontides kolari (Ribbe, 1926)
Monodontides luzonensis Eliot & Kawazoé, 1983
Monodontides musina (Snellen, 1892)
Monodontides ternatensis Eliot & Kawazoé, 1983


== Eksterne lenker ==
(en) Monodontides i Encyclopedia of Life 
(en) Monodontides i Global Biodiversity Information Facility 
(en) Monodontides hos NCBI 
(en) Kategori:Monodontides – bilder, video eller lyd på Wikimedia Commons 
Monodontides – detaljert informasjon på Wikispecies 
Brower, Andrew V. Z. 2007. Monodontides i The Tree of Life Web Project, [http://tolweb.org/ http://tolweb.org
www.funet.fi – Monodontides
Victoriaprisen

Victoriaprisen (svensk: Victoriapriset), tidigere: Victoriastipendiet er en svensk pris som tildeles en svensk idrettsutøver. Prisen er delt ut siden 1979, og deles ut i Borgholm på Victoriadagen, Kronprinsessen Victorias bursdag 14. juli.


== Prisvinnere ==


== Referanser ==


== Eksterne lenker ==
Victoriadagen
Hypnagog hallusinasjon

Hypnagoge hallusinasjoner er livaktige og ofte skremmende sanseopplevelser som forekommer i en tilstand mellom våkenhet og søvn. Hypnagog betegner det som skjer idet personen sovner eller døser. Hallusinasjoner (opplevelser uten ytre sansepåvirkning) i denne fasen forekommer hos halvparten av de som har narkolepsi og opptrer gjerne sammen med søvnparalyse (søvnlammelse).I en amerikanske undersøkelse fra 1998-2002 var depresjon knyttet til en dobling av hypnagoge hallusjonasjoner, og nær en femdobling av søvnparalyse.


== Hypnagog og hypnopomp ==
Fremmedordet «hypnagogi» (hypnagogie , tysk Hypnagogie og engelsk hypnagogia) kan brukes om overgangen mellom våken tilstand og søvn. Adjektivet «hypnagog» betegner det som skjer når en person sovner eller døser. Hypnagoge hallusinasjoner (på fransk halucinations hypnagogiques) er sanseopplevelser som kan forekomme rett før en sovner.
På samme vis kan «hypnopompi» (på engelsk hypnopompia) brukes om tilstanden når en våkner opp. Hypnopompe hallusinasjoner er sansebedrag ved oppvåkning.
Betegnelsen «hypnagogi» skal stamme fra en atikkel av den franske kulturhistorikeren Alfred Maury (1817–1892) fra 1848. Begge betegnelsene ble videre kjent gjennom den engelske poeten Frederic William Henry Myers (1843–1901).
Enkelte mener imidlertid at det er unødvendig å skille mellom innsovning og oppvåkning i denne sammenhengen, og bruker «hypnagog» om begge bevissthetstilstandene. Hypnagoge sansebedrag ble først beskrevet av Jules Baillarger (1809–1890) i Frankrike og Wilhelm Griesinger (1817–1869) i Tyskland omkring 1845.


== Se også ==
hypnopomp hallusinasjon, hallusinasjon i forbindelse med oppvåkning
søvnparalyse, søvnlammelse
bevisst drømming (lucid dreaming, LD'), bevissthetstilstand der personer er klar over at de drømmer
falsk oppvåkning
dyssomni, søvnforstyrrelser
hallusinasjon, sanseopplevelse uten sansepåvirkning utenfra


== Referanser ==
Friedrichshagen

Friedrichshagen er en ortsteil i Berlins bydel Treptow-Köpenick, beliggende på den nordvestlige bredden av Müggelsee.


== Historie ==
Landsbyen Friedrichshagen ble grunnlagt 29. mai 1753 av kong Fredrik (Friedrich) II av Preussen. Landsbyene ble anlagt med et kvadratisk sentrum for 100 familier fra bl.a. Böhmen, Sachsen, Württemberg og Hessen, og var dermed en av de største bosettinger etablert av kongen i Berlin og omegn. Landsbybeboerne beskjeftiget seg hovedsakelig med bomullsspinneri inntil maskinspinneriene overtok i 1802.
Friedrichshagen ble i 1920 innlemmet i den daværende administrative bydel Köpenick i Stor-Berlin.


== Geografi ==
Midtpunkt i Friedrichshagen er den 1,3 kilometer lange Bölschestrasse, oppkalt etter forfatteren Wilhelm Bölsche. Gaten er idag vernet som kulturminnesmerke og representerer 200 års arkitekturhistorie. Særlig severdig langs gaten er det gamle rådhuset (nr. 87), apoteket (nr. 58) og Christophoruskirken på markedsplassen innviet i 1903.
Følger man gaten Josef Nawrocki-Straße i retning Müggelsee, kommer man til den undersjøiske Spreetunnelen som ble bygget i 1927 og dermed gjorde det mulig å komme tørskodd over til den andre siden av elven Spree, som på dette stedet er 120 meter bred.


== Bildegalleri ==

		
		
		


== Kollektivtrafikk ==
Friedrichshagen stasjon betjener S-Bahnlinje 3. Nord for stasjonen finnes endeholdeplassen for Schöneicher-Rüdersdorfer Straßenbahn og sør for stasjonen går trikkelinjene 60 og 61.


== Referanser ==


== Eksterne lenker ==
(en) Berlin-Friedrichshagen – kategori av bilder, video eller lyd på Commons 
(en) Berlin-Friedrichshagen – galleri av bilder, video eller lyd på Commons
Suttung forlag

Suttung forlag er et norsk forlag tilknyttet Suttung-bevegelsen. Det gir ut studiebøker til studiesirklene i Ingeborg Refling Hagens studiesirkler, teaterprogram i forbindelse med oppførelsene på Suttungteatret, barnebøker og sanger til bruk i suttunggruppene for barn og unge. 
Forlaget ble i mange år ledet av Svein Gundersen, etterhvert kom Svein Hellesøy og Tore Lahn med i forlagsdriften. Noen av de viktigste bokutgivelsene disse årene var Eventyr og historier fra Mostua, som kom ut i 6 bind i årene 1967-73, utgivelsen av Jeg vil hem att, en samling av Ingeborg Refling Hagens utvandrerdikt som kom til hennes 75-årsdag, og festskriftet Av skalden fikk vi landet fra 1980. Æneiden, i originaloversettelse av professor Egil Kraggerud, kom ut i sju bind i årene 1983-89.
Forlaget ble senere drevet av Gunnar A. Steen. Viktig i denne perioden er utgivelsene av bøkene til Aslaug Groven Michaelsen, og festskriftet Apalen fra 1997. 
Gunnar A. Steen var også redaktør av antologien Eventyrets landeveier, som kom ut til hundreårssminnet for Ingeborg Refling Hagens fødsel, hvor flere kjente kulturpersonligheter forteller om sitt møte med Ingeborg Refling Hagen, blant andre Berit Tversland og Heidi Bonde.


== Eksterne lenker ==
Suttung forlag
Ingeborg Refling Hagen  http://www.kulturhusfredheim.no/wp-admin/post.php?post=1104&action=edit
Håkon Fagervik

Håkon Fagervik (født 22. september 1948 i Herøy på Helgeland) er en kristen sanger, predikant og evangelist. 
Han er bosatt i Levanger og driver misjonsvirksomhet flere steder i verden. Håkon Fagervik synger og spiller gitar. Han har spilt inn flere soloalbum. Han er bror til gitaristen og låtskriveren Hans Inge Fagervik.Håkon Fagervik vokste opp på Seløy i Herøy på Helgelandskysten. Han hevder å ha fått kall som evangelist i en visjon under et bønnemøte i Bodø da han var 16 år gammel. Fra 17-18-årsalderen har han brukt sitt liv på vekkelsesarbeide, mest som evangelist.På 1990-tallet reiste han for første gang til Russland. Fra da av har han brukt mye av sin tid i Øst-Europa, både som evangelist, men også i form av hjelpearbeid.
I Røstadlia i Levanger har han bygd opp bønnesenteret Nordic Mission eller Nordic Harvest Mission, en kristen stiftelse, som han grunnla tidlig i 1990-årene og som står for flere virksomheter. Nordisk bønnesenter er opprettet for å ta imot mennesker som ønsker å tilbringe tid i stillhet og bønn. Nordic Aid driver hjelpearbeid til fattige og nødlidende i Øst-Europa, Afrika og Asia. Jevnlig arrangeres bønn- og misjonssamlinger eller konferanser og bibelskolen Nordic School of Supernatural Ministry.


== Diskografi ==
Alltid skal jeg gi deg ære – Lynor Gospelhouse GHCD 111 (CD)
Det er Nordlys – Lynor Gospelhouse GHCD 902 (CD)


== Referanser ==


== Eksterne lenker ==
Nordic Mission
Nordic Aid
Parapet

Parapet (italiensk: parapetto) henviser til forlengelsen av en vegg eller mur på et tak,  som en balkong, en terrasse, bro, eller en eller annen struktur. Begrepet kom fra mellomfranske parapet i betydningen «brystvern» på slutten av 1500-tallet, eller direkte fra italienske parapetto, fra para-, «forvar» + petto, «bryst», igjen avledet fra latinske pectus. I betydningen brystvern har det tyske brustwehr . Parapeter var opprinnelig en forskansning på en bygning for å forsvare den mot militære angrep. I generell arkitektur henviser de hovedsakelig til en utstikker. Hvor henvisningen er en utvidelse over et tak, kan en parapet være fortsettelsen av et vertikalt trekk fra den ytre veggen som fortsetter over takets overflate. Det kan da fungere som en brannmur.


== Referanser ==


== Eksterne lenker ==
Parapet i Nordisk familjebok (2. utgave, 1915)
Oboronia

Oboronia er en slekt av dagsommerfugler som tilhører undergrupper blåvinger i den store familie glansvinger (Lycaenidae).   


== Utseende ==
Middelsstore (vingespenn ca. 35 millimeter) blåvinger med brede, rundede vinger, med en bitteliten stjert på bakvingen hos de fleste artene. Ulikt de fleste andre blåvinger har de ingen blåfarge, oversiden er hvit med mørkbrune vingespisser og ytterkanter. Undersiden er nesten rent hvit.


== Levevis ==
Disse artene lever i skog. Larvene til i alle fall noen av dem lever på planter i ingefærfamilien eller på blomster av arter i familien Costaceae.


== Utbredelse ==
Slekten er utbredt i tropisk Afrika, med flest arter i den vestlige delen.


== Systematisk inndeling ==

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
Euchrysops-gruppen
slekten Oboronia Karsch, 1893
Oboronia albicosta (Gaede, 1916)
Oboronia bueronica Karsch, 1895
Oboronia guessfeldti (Dewitz, 1879)
Oboronia liberiana Stempffer, 1950
Oboronia ornata (Mabille, 1890)
Oboronia pseudopunctatus (Strand, 1912)
Oboronia punctatus (Dewitz, 1879)


== Kilder ==
Butterflies of Africa – Oboronia ornata [1]


== Eksterne lenker ==
(en) Oboronia i Encyclopedia of Life 
(en) Oboronia i Global Biodiversity Information Facility 
(en) Oboronia hos NCBI 
(en) Kategori:Oboronia – bilder, video eller lyd på Wikimedia Commons 
Oboronia – detaljert informasjon på Wikispecies 
Brower, Andrew V. Z. 2007. Oboronia i The Tree of Life Web Project, [http://tolweb.org/ http://tolweb.org
www.funet.fi – Oboronia
Bilde av Oboronia guessfeldti
Bilde av Oboronia punctatus
Kjeld Langeland

Kjeld Langeland (født 9. august 1920 i Bergen, død 25. januar 1973) var en norsk lærer og politiker for Høyre.
Langeland var ordfører i Åsane kommune i Hordaland (innlemmet i Bergen i 1972) fra 1959 til 1965, og stortingsrepresentant for Hordaland fra 1965 til sin død i 1973. På Stortinget satt han i  Kirke- og undervisningskomiteen.
Langeland var formann i Åsane Høyre fra 1956 til 1960, og formann i Hordaland Høyre fra 1962 til 1966.


== Eksterne lenker ==
(no) Kjeld Langeland hos Stortinget 
(no) Kjeld Langeland hos Norsk senter for forskningsdata
Cyclargus

Cyclargus er en slekt av dagsommerfugler som tilhører undergrupper blåvinger i den store familie glansvinger (Lycaenidae).


== Utseende ==
Middelsstore blåvinger uten stjerter på bakvingene. Hannenes overside er blå med et par svarte flekker ved bakhjørnet av bakvingen, hunnene har brede, brune forkanter på begge vingepar. Undersiden er brunhvit med brune tegninger, med en oransje flekk ved bakhjørnet.


== Levevis ==
Larvene lever på busker og trær i mimosafamilien og Caesalpinioideae.


== Utbredelse ==
Slekten er nesten endemisk for Antillene. I tillegg har én av artene en liten, sterkt truet bestand (sannsynligvis vanligvis mindre enn 100 individer) på sørspissen av Florida.


== Systematisk inndeling ==

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
Polyommatus-gruppen
slekten Cyclargus Nabokov, 1945
Cyclargus ammon (Lucas, 1857) – videst utbredte art, en underart lever i Florida
Cyclargus dominica (Möschler, 1886)
Cyclargus erembis (Lucas, 1857)
Cyclargus kathleena Johnson & Matusik, 1992
Cyclargus oualiri Brévignon, 2002
Cyclargus shuturn Johnson & Bálint, 1995
Cyclargus sorpresus Johnson & Matusik, 1992
Cyclargus thomasi (Clench, 1941)
Cyclargus woodruffi (Comstock & Huntington, 1943)


== Eksterne lenker ==
(en) Cyclargus i Encyclopedia of Life 
(en) Cyclargus i Global Biodiversity Information Facility 
(en) Cyclargus hos ITIS 
(en) Cyclargus hos NCBI 
(en) Kategori:Cyclargus – bilder, video eller lyd på Wikimedia Commons 
Cyclargus – detaljert informasjon på Wikispecies 
Brower, Andrew V. Z. 2007. Cyclargus i The Tree of Life Web Project, [http://tolweb.org/ http://tolweb.org
www.funet.fi – Cyclargus
Bilder av Cyclargus ammon
Bilde av Cyclargus woodruffi
Madonna Contarini

Madonna Contarini er et  oljemaleri av den italienske renessansemesteren Giovanni Bellini, fra ca. 1475-1480 er nå i galleriet til Accademia i Venezia.


== Beskrivelse ==
Maleriet viser Madonnaen som holder Jesus som står på en parapet i forgrunnen. Under er en kartusj med kunstnerens signatur,  IOANNES BELLINVS. Det velsignede barnet har likhetstrekk med figurer i San Giobbe alterstykke fra samme tiår eller noen få år seinere. Den ikonliknende blikket minner om det bysantinsk maleriet, som var en av røttene til den venetianske maleriskolen.
Bakgrunnen er formet som et mykt landskap, med åser og en by med tårn.


== Se også ==
San Giobbe alterstykke


== Kilder ==
Olivari, Mariolina (2007). «Giovanni Bellini». Pittori del Rinascimento. Florence: Scala.
Grønlendingetåtten

Grønlendingetåtten (norrønt Grænlendinga þáttr eller Einars þáttr Sokkasonar af Grænlandi) er en tått, en kort islendingesaga, som er kjent fra Flateyjarbók (ca 1390). Historien foregår på Grønland ca år 1124–1133 og handler om etableringen av det grønlandske bispesetet, og en strid mellom norrøne og innfødte menn.Grønlendingetåtten er oversatt til norsk av Anne Holtsmark i samlingen Islandske ættesagaer, bind III (Aschehoug, 1953). Siste norske oversettelse Ein tått om grønlendingar ved Erik Simensen i fembindsverket Islendingesagaene, 2014.


== Se også ==
Grønlendingenes saga


== Referanser ==
John J. Kavelaars

John J. Kavelaars (født 1966) er en canadisk astronom. Kavelaars er kjent for sin tilhørighet til et team som oppdaget en rekke måner rundt planetene Jupiter, Saturn, Uranus og Neptun.


== Referanser ==
Hugo Madtzog

Hugo Arild Madtzog (født 1944) var en norsk musiker og bassist. Han var bassist i dansebandet Vikings fra 1969 til 1975. Han har også spilt i bandene The Panthers, Meteor-trio, The Poppytops, Rillo-kvartetten, Celcius og Zealotical Exceptions


== Diskografi ==


=== Vikings ===
Karsk & Calypso (1974)
Vikings (1975)


== Referanser ==
Kaffedalen

Kaffedalen er den dal i Sverige som ligger mellom fjellene Vierranvárri og Kebnekaise. Man passerer gjennom Kaffedalen dersom man tar den såkalte västra leden opp på Kebnekaise. Man kommer også til Kaffedalen fra Singi via Durlings led.
Timothy B. Spahr

Timothy B. Spahr (født 1970) er en amerikansk astronom. Han arbeider ved Harvard–Smithsonian Center for Astrophysics som direktør ved Minor Planet Center, har oppdaget tallrike asteroider og var blant oppdagerne av Jupiters satellitter (Callirrhoe) og en av Saturns satellitter (Albiorix).
Han har også oppdaget de to periodiske kometene 171P/Spahr og P/1998 U4.
Asteroiden 2975 Spahr er oppkalt etter ham.